stanford-oval/wikipedia huggingface dataset:
American Ninja 2

| American Ninja 2> American Ninja 2: The Confrontation |
| --- | --- |

Ohjaaja:  Sam Firstenberg
Käsikirjoittaja:  Gary Conway James Booth
Tuottaja:  Yoram Globus Menahem Golan
Säveltäjä:  Michael Bishop George S. Clinton
Kuvaaja:  Gideon Porath
Leikkaaja:  Michael J. Duthie
Pääosat:  Michael Dudikoff Steve James Larry Poindexter Gary Conway
Valmistustiedot
Valmistusmaa:   Yhdysvallat
Tuotantoyhtiö:  Golan-Globus Productions Cannon Group
Ensi-ilta:   1. toukokuuta 1987  1988
Kesto:  84 min
Alkuperäiskieli:  englanti
Edeltäjä:  American Ninja
Seuraaja:  American Ninja 3
Aiheesta muualla
IMDb 
Elonet
AllMovie
Infobox OKNimi-testi OK: 
American Ninja 2 (American Ninja 2: The Confrontation) on vuonna 1987 ensi-iltansa saanut toimintaelokuva, jonka on ohjannut Sam Firstenberg. Käsikirjoituksesta vastasivat Gary Conway ja James Booth. Pääosassa esiintyvät Michael Dudikoff, Steve James ja Larry Poindexter.
American Ninja tuotti Yhdysvalloissa neljä miljoonaa dollaria, minkä myötä se on America Ninja -elokuvasarjan toiseksi tuottoisin elokuva.
Juoni

Kersanteiksi ylentyneet Joe Armstrong ja Curtis Jackson lähetetään syrjäiselle Karibian saarelle tutkimaan merijalkaväen vartijoiden katoamisia. Pian käy ilmi, että ”The Lion”selvennä on siepannut merijalkaväensotilaita ja pakottanut erään tiedemiehen luomaan kaavakkeen, jonka avulla he muuttavat sotilaat zombien tapaisiksi superninjoiksi. Joe ja Jackson joutuvat taistelemaan murhanhimoisten sotilaiden ja ninjojen ohella paikallisia korruptoituneita auktoriteetteja vastaan.
Näyttelijät

| 0 | 1 | 2 |
| --- | --- | --- |
|  Michael Dudikoff  | … |  Joe Armstrong   |
|  Steve James  | … |  Curtis Jackson   |
|  Larry Poindexter  | … |  Charlie McDonald   |
|  Gary Conway  | … |  Leo "The Lion" Burke   |
|  Jeff Celentano  | … |  kapteeni "Wild Bill" Woodward   |
|  Michelle Botes  | … |  Alicia Sanborn   |
|  Mike Stone  | … |  Tojo Ken   |
|  Len Sparrowhawk  | … |  Pat McCarthy   |
|  Jonathan Pienaar  | … |  Tommy Taylor   |
|  Bill Curry  | … |  Singh   |
|  Dennis Folbigge  | … |  Sir Cloudsly Smith   |
|  Elmo Fillis  | … |  Toto   |
|  Ralph Draper  | … |  professori Sanborne   |
Aiheesta muualla

American Ninja 2 Internet Movie Databasessa (englanniksi)
-elokuvasarja
American Ninja
| American Ninja 2
| American Ninja 3
| American Ninja 4
| American Ninja 5
Allan McLeod Cormack

| Allan McLeod Cormack |
| --- | --- |

Henkilötiedot
Syntynyt: 23. helmikuuta 1924 Johannesburg, Etelä-Afrikka
Kuollut: 7. toukokuuta 1998 (74 vuotta) Winchester, Yhdysvallat
Koulutus ja ura
Tutkinnot:  Kapkaupungin yliopisto
Instituutti:  Tuftsin yliopisto
Tutkimusalue:  Fysiikka
Palkinnot:   Nobelin fysiologian tai lääketieteen palkinto
Allan McLeod Cormack  (23. helmikuuta 1924 – 7. toukokuuta 1998) oli eteläafrikkalaissyntyinen  fyysikko, joka sai vuonna 1979 Nobelin lääketieteen palkinnon yhdessä Godfrey Hounsfieldin kanssa tietokonekerroskuvauksen (CT-kuva, tietokonetomografia) kehittämisestä. Cormack oli harvinainen nobelisti, sillä hän ei koskaan suorittanut tohtorin tutkintoa lääketieteessä tai millään muullakaan alalla.
Cormack suoritti perustutkintonsa Kapkaupungin yliopistossa, jatkoi vuoden Cambridgessa ja sitten Harvardissa ennen kuin asettui Tuftsin yliopistoon apulaisprofessoriksi. Hän sai Yhdysvaltojen kansalaisuuden vuonna 1966.
Cormack kiinnostui röngenkuvauksesta toimiessaan osa-aikaisena fyysikkona sairaalan radiologian osastolla. Perinteisistä kaksiulotteisista röntgenkuvista oli vaikeaa erottaa pehmeitä kudoksia, jotka vaimensivat röntgensäteitä eri tavoin. Hän kehitti matemaattisen menetelmän, jolla eri puolilta otetuista röntgenkuvista voitiin laskea pehmeiden kudosten rakenne.
Alpine

Alpine voi tarkoittaa:
Alpine, Renault’n omistama ranskalainen urheiluautomerkki
Alpine, sähköpostiohjelma
Alpine, kaupunki Kaliforniassa Yhdysvalloissa
Alpine, kaupunki Michiganissa Yhdysvalloissa
Alpine, kaupunki Texasissa Yhdysvalloissa
Alpine, kaupunki Utahissa Yhdysvalloissa
Alpine, kylä Arizonassa Yhdysvalloissa
Alpinen piirikunta, piirikunta Kaliforniassa Yhdysvalloissa
Sunbeam Alpine, automalli
Talbot Alpine, automalli (myyty myös Chrysler- ja Dodge-merkkisenä)
Alpine Electronics, autoelektroniikan valmistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alpine”, voi hakea sivunnimihaulla, laajalla sivunnimihaulla tai tekstihaulla.
Netleyn linna

| Netleyn linna> Netley Castle |
| --- | --- |

Sijainti:  Hampshire
Rakennustyyppi:  linna
Valmistumisvuosi:  1544
Rakennuttaja:  Henrik VIII
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Netleyn linna on osa Henrik VIII:n rakennuttamaa rannikkolinnoitusten verkostoa. Se on luokiteltu Grade II* -luokan suojelukohteeksi. Linna sijaitsee noin 250 metriä lounaaseen Netleyn luostarista. Se oli miehitettynä vielä 1620-luvulla ja mahdollisesti vielä sisällissodan aikanakin, jolloin parlamentin joukkojen kapteeni Swaley valloitti linnan. Monarkian palauttamisen jälkeen se kävi tarpeettomaksi.
Rakennus remonntoitiin perusteellisesti vuosina 1885-90 goottilaista tyylisuuntausta noudattaen. Linna ja maat myytiin huutokaupassa vuonna 1936 ja pari vuotta myöhemmin ne osti Middlesex County Council vanhainkodiksi, joka avattiin vuonna 1939.
Naurava kulkuri (kappale)

| ”Naurava kulkuri” Pärre Förars, Jean-Pierre Kusela |
| --- | --- | --- |

Singlen tiedot
 B-puoli: ”Lääketieteen opiskelijan epätoivo”
 Julkaistu: 1986
 Tekijä(t): Jim Lowe (säv.) Reino Helismaa (suom. san.)
 Tyylilaji: huumorimusiikki
 Kesto: 04.35
 Levy-yhtiö: Flamingo Music
Listasijoitukset
 Suomen virallinen lista: 1. 
Jean-Pierre Kuselan muut singlet
|   | ”Naurava kulkuri” 1986 | ”Nauravan kulkurin paluu” 1995 |
Naurava kulkuri (englanniksi ”Gambler's Guitar”) on Jim Lowen säveltämä ja alun perin esittämä vuonna 1953 ilmestynyt country & western -hitti. Sen on Reino Helismaan suomeksi sanoittamana levyttänyt vuonna 1958 Pärre Förars. Vesa-Matti Loirin vuonna 1986 tekemä levytys nousi Suomen virallisen singlelistan ensimmäiselle sijalle.
Kappaleen alkuperäinen sanoitus kertoo kulkurista ja uhkapelurista, joka myös leikkii sydämillä. Vuonna 1957 Fred Bertelmann levytti kappaleen saksaksi nimellä ”Der lachende Vagabund”. Kappaleen sovitus oli tässä versiossa täysin erilainen. Sanoituksesta jätettiin uhkapelaaminen pois, ja tarina sijoitettiin Eurooppaan, jossa kulkuri kiertää huolettomana keikarina naisia hurmaten. Jo Jim Lowen levytyksessä oli naurua, mutta Bertelmann toi sitä kappaleeseen vielä paljon lisää.
Vuonna 1958 kappale levytettiin ensi kartaa suomeksi Bertelmannin sovituksen ja sanoitusten pohjalta esittäjänä Per-Erik Förars. Suomenkielisestä sanoituksesta vastasi Reino Helismaa. Hanuristi Kalle Palonen levytti kappaleesta instrumentaaliversion vuonna 1975. Vuotta myöhemmin ilmestyi Tapio Tammilehdon levytys, jonka sanoituksessa tarina sijoittui Suomeen.
Vesa-Matti Loiri levytti kappaleen vuonna 1986 roolihahmonsa Jean-Pierre Kuselan nimellä. Spede Show'n sketsihahmo Kusela esittelee kappaleessa erilaisia tapoja nauraa, mistä syystä levytys jäi hyvin ihmisten mieliin. Esityksen lopussa Kusela putoaa tuoliltaan, jonka seurauksena hän ei pysty hillitsemään itseään ja nauruaan. Kappaleen ensiesitys kuultiin Spede Showssa marraskuussa 1985, joskin eri versiona kuin levyllä.
Jope Ruonansuu levyttämä laulu julkaistiin 2003 hänen Finnshits-levyllään. Hän esitti kappaleen myös Yle TV2 -kanavan ohjelmassa Leikin varjolla. Leningrad Cowboys -yhtye on levyttänyt kappaleesta hevi-version Bertelmannin levytyksen pohjalta vuonna 2004. Hip-hop-artisti Elastinen esitti oman versionsa kappaleesta Vain elämää -sarjan 3. kauden Loirille omistetussa avausjaksossa.
Saksankielisen version sanoitukset

(suora käännös)
Mitä olen kokenut, sen vain minä voin kokea

Olen kulkuri

Jopa ruhtinailla sanotaan olevan harmaa arki

Minun maailmani on värikäs

Minun maailmani on värikäs
Kun ajattelen Capria, silloin ajattelen myös Ginaa

Hän rakasti lordia

Mutta kun hän, kaunis Signorina, näki minut

Juoksi hän heti luotaan pois

Juoksi hän heti luotaan pois
Saapuessani Espanjaan, ei krouvari kaatanut minulle mitään ilman rahaa

Mutta hänen vaimonsa, jonka vein päivällä kävelylle

Kaatoi minulle viiniä

Kaatoi minulle viiniä
Siis nauran itsekseni, ja niin nauran itsekseni yhä tänäänkin

Aina punainen suu

Eikä ole koskaan hetkeäkään, jolloin katuisin

Maailmani on värikäs

Maailmani on värikäs
Olen kulkuri
Kappaleet

Naurava kulkuri – 4.35 (säv. Jim Lowe, suom. san. Reino Helismaa)
Lääketieteen opiskelijan epätoivo – 5.01 (säv. trad., san. Jean-Pierre Kusela)
Aiheesta muualla

Discogs
Nikolai Atanasov

Nikolai Atanasov (bulg. Николай Атанасов, s. 11. joulukuuta 1974 Sofia) on bulgarialainen pituushyppääjä.
Atanasov karsiutui Sevillan MM-kilpailuissa 1999 ja Sydneyn olympialaisissa 2000. Vuonna 2002 hän karsiutui Wienin sisäratojen EM-kilpailuissa ja seuraavana vuonna Pariisin MM-kilpailuissa. Atanasov karsiutui myös Ateenan olympialaisissa 2004, Göteborgin EM-kilpailuissa 2006 ja Osakan MM-kilpailuissa 2007.
Atanasov oli viides Valencian sisäratojen MM-kilpailuissa 2008 tuloksella 790 cm, karsiutui saman vuoden Pekingin olympialaisissa ja oli jälleen viides Torinon sisäratojen EM-kilpailuissa 2009 tuloksella 811 cm. Berliinin MM-kilpailuissa 2009 sekä vuoden 2010 Dohan sisäratojen MM-kilpailuissa ja Barcelonan EM-kilpailuissa hän karsiutui, kuten kävi myös Pariisin sisäratojen EM-kilpailuissa 2011.
Atanasovin ennätys on 831 cm, jonka hän hyppäsi Pírgosissa 27. heinäkuuta 2003. Sisäradoilla hän on hypännyt 811 cm Torinossa 8. maaliskuuta 2009.
Nikolai Baibakov

Nikolai Baibakov ennen vuotta 1946.
Nikolai Konstantinovitš Baibakov (ven. Николай Константинович Байбаков, 6. maaliskuuta 1911 Baku – 31. maaliskuuta 2008 Moskova) oli neuvostoliittolainen (azerbaidžanilainen) valtiomies ja taloustieteilijä. Hän toimi muun muassa Gosplanin johtajana kahteen otteeseen, vuosina 1955–1957 ja 1965–1985. Hän oli viimeisiä Stalinin hallituksissa toimineita ministereitä.
Baibakov nimettiin sosialistisen työn sankariksi.
Nikita Hruštšov nosti hänet Gosplanin johtajaksi vuonna 1955. Baibakovin ja Hruštšovin välit heikkenivät, kun Hruštšov käynnisti destalinisaation julistamalla Stalinin olleen tyranni vuonna 1956. Lisäksi Hruštšov pyrki hajauttamaan taloutta ja Baibakov irtisanottiin Gosplanista. Baibakov palasi Gosplaniin  kun Leonid Brežnev oli noussut puoluejohtajaksi ja allekirjoitti asiakirjat Hruštšovin alueellisten toimistojen lakkauttamisesta.
Baibakov pysyi elämänsä loppuun asti vankkumattomana stalinistisen keskussuunnittelun puolustajana. Elämänsä loppuun asti hän luetteli teollisen tuotannon tilastotietoja, jotka hänen mielestään osoittivat että taloustieteilijöiden ehdotukset talouden seisahtumisesta 1970- ja 1980-luvuilla olivat virheellisiä.
Afterglow (Wilkinsonin kappale)

| ”Afterglow” Wilkinson |
| --- | --- | --- |

Singlen tiedot
 Albumilta: Lazers Not Included
 Julkaistu: 13. lokakuuta 2013
 Tuottaja(t): Wilkinson
 Tyylilaji: Drum’n’bass
 Kesto: 03.45
 Levy-yhtiö: RAM Records, Virgin EMI Records
Wilkinsonin muut singlet
| ”Heartbeat” 2013 | ”Afterglow” 2013 | ”Too Close” 2013 |
Afterglow on brittiläisen musiikkituottaja Wilkinsonin kappale. Kappale sisältää myös Becky Hillin esittämiä kreditoimattomia vokaaleja. Sen julkaisi RAM Records 13. lokakuuta 2013 artistin debyyttialbumin, Lazers Not Includedin viidentenä singlenä. Kappale pääsi Britannian singlelistan 8. sijalle sekä saavutti UK Dance Chartin kärkisijan 20. lokakuuta 2013.
Kappalelista

Digitaalinen lataus - single
1. "Afterglow - 3:45
Digitaalinen lataus - EP
1. "Afterglow" (Cyantific Remix) - 4:33
2. "Afterglow" (DEVolution Remix) - 6:25
3. "Afterglow" (Cutline Remix) - 4:48
4. "Afterglow" (Dyro Remix) - 4:42
5. "Afterglow" (Instrumental Edit) - 3:41
Digitaalinen lataus - Beatport edition
1. "Afterglow" - 3:45
2. "Perforation" - 4:12
3. "Afterglow" (DEVolution Remix) - 6:25
4. "Afterglow" (Cyantific Remix) - 4:33
5. "Afterglow" (Cutline Remix) - 4:48
6. "Afterglow" (Dyro Remix) - 4:42
12" vinyl
1. "Afterglow - 3:45
2. "Perforation" - 4:12
Listasijoitukset

| Lista | Sijoitus |
| --- | --- |
Belgia (Ultratop 50 Flanderi): 9 
Skotlanti (Official Charts Company): 1 
Britannia (UK Dance Chart): 1
Britannia (Britannian singlelista): 1
Käännös suomeksi
Afternoons in Utopia

| Afternoons in Utopia Alphaville |
| --- | --- | --- |

Studioalbumin tiedot
 Äänitetty : Syyskuu 1985 – toukokuu 1986
 Julkaistu: 5. kesäkuuta 1986
 Tuottaja(t): Wolfgang Loos, Peter Walsh, Steve Thompson, Michael Barbiero
 Tyylilaji: synthpop
 Kesto: 46.36
 Levy-yhtiö: Warner Music Group
Alphavillen muut julkaisut
| Forever Young 1984 | Afternoons in Utopia 1986 | Alphaville Amiga Compilation 1988 |
Afternoon in Utopia on Alphaville-yhtyeen toinen albumi, joka julkaistiin 5. kesäkuuta 1986.
Kappaleet

IAO – 0.42
Fantastic Dream – 3.56
Jerusalem – 4.09
Dance With Me – 3.59
Afternoons in Utopia – 3.08
Sensations – 4.24
20th Century – 1.25
The Voyager – 4.37
Carol Masters – 4.32
Universal Daddy – 3.57
Lassie Come Home – 6.59
Red Rose – 4.05
Lady Bright – 0.43
Aiheesta muualla

Afternoons in Utopia discogs.com-sivustolla
Neuropatia

Neuropatia on yleistermi, joka tarkoittaa ääreishermostossa havaittavia toimintahäiriöitä ja/tai patologisia muutoksia. Polyneuropatia on laaja-alainen ääreishermoston toimintahäiriö, joka johtuu useamman hermon vahingoittumisesta. Oireisiin kuuluu muun muassa puutumista, kihelmöintiä, polttelua, tunnottomuutta tai hermokipua. Useimmiten sitä esiintyy alaraajoissa tai käsissä.
Neuropatiaan on lukemattomia eri syitä, joista yleisin on diabetes. Muista syistä voidaan mainita B12-vitamiinin puutos, kilpirauhassairaudet sekä maksan ja munuaisten vajaatoiminta. Polyneuropatia voi syntyä myös alkoholin liikakäytöstä, altistumisesta vahingollisille kemikaaleille (esimerkiksi lyijylle) tai lääkkeiden haittavaikutuksista. Näissä tapauksissa puhutaan toksisista eli myrkkyvaikutuksen aiheuttamista polyneuropatioista. Tunnetuin polyneuropatiaa aiheuttava lääkeryhmä ovat solunsalpaajat, joita käytetään syöpäsairauksien hoidossa.
Diabeettinen neuropatia jaetaan somaattiseen eli tahdosta riippuvan sekä autonomiseen eli tahdosta riippumattoman hermoston neuropatiaan. Syynä on huono diabetestasapaino eli toistuvat korkeat verensokerit.
Alppivuokko

| Alppivuokko |
| --- | --- |

Uhanalaisuusluokitus
 
Suomessa::  Vaarantunut 
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Vuokot Anemone
Laji::  trifolia
Kaksiosainen nimi
 Anemone trifolia  L. 
Synonyymit
 Anemonoides trifolia (L.) Holub 
Katso myös
   Alppivuokko Wikispeciesissä   Alppivuokko Commonsissa 
Infobox OKVirheellinen NIMI-arvo: 
Alppivuokko (Anemone trifolia, syn. Anemonoides trifolia) on monivuotinen, Euroopassa kasvava leinikkikasvi. Se on läheistä sukua valkovuokolle (A. nemorosa) ja risteytyy sen kanssa helposti. Suomessa alppivuokko on rauhoitettu. Muiden vuokkojen tapaan alppivuokko on myrkyllinen kasvi.
Ulkonäkö ja koko

Alppivuokko kasvaa 15–35 cm korkeaksi. Sen varsi on pysty ja haaraton. Juurakko on suikerteleva ja harmaanvalkoinen. Pitkäruotiset, pitkään säilyvät aluslehdet ovat yksittäin ja eivätkä yleensä ole kukkavarren vieressä. Lehden lapa on pituuttaan leveämpi, kolmiosainen, lehdykät leveähköjä, ehyitä ja sahalaitaisia. Aluslehtiä pienemmät varsilehdet ovat varressa kolmen lehden kiehkurana. Varsilehtien ruoti on 10–30 mm pitkä. Kukka kasvaa tavallisesti yksittäin. Kukkaperä on 6–9 cm pitkä, ja kukka on 30–43 mm leveä. Kukan kehä on teriömäinen. Kehälehtiä on tavallisesti 6–8 kappaletta. Ne ovat kaljuja ja väriltään valkoisia tai vaaleanpunaisia. Heteet ovat valkoisia. Alppivuokko kukkii Suomessa kesäkuussa. Hedelmistö on pysty, ja koostuu 4–6 mm pitkistä, lyhytotaisista ja karvaisista pähkylöistä.
Alppivuokko muistuttaa valkovuokkoa. Molempien kukka on valkoinen, mutta valkovuokolla kukinnon heteet ovat keltaiset. Suurin ero näiden kahden lajin välillä on lehdissä; alppivuokon lehdet muodostuvat kolmesta ehyestä, sahalaitaisesta lehdykästä, mutta valkovuokolla lehdykät ovat melko syvään liuskoittuneet. Alppivuokon tieteellinen nimi trifolia johtuukin tästä lehtien selvästä kolmiosaisuudesta.
Valkovuokon ja alppivuokon risteymiä (A. nemorosa × trifolia) esiintyy lajien yhteisillä kasvupaikoilla.
Levinneisyys

Alppivuokon levinneisyys rajoittuu Eurooppaan. Suomea lähimmät luonnonvaraiset esiintymät sijaitsevat Itä-Alpeilla, Italiassa, Itävallassa, Unkarissa ja Sloveniassa. Suomesta alppivuokko löydettiin vuonna 1929. Nykyisin lajista tunnetaan Suomessa 12 esiintymää, joten kyseessä ei ole puutarhakarkulainen, kuten aluksi arveltiin. Lajin uskotaan tulleen Suomeen jo pian jääkauden jälkeen. Esiintymistä 11 sijaitsee Asikkalan kunnan eteläosissa ja yksi Hollolassa. Laji on luokiteltu Suomessa vaarantuneeksi pienen kannan ja taantumisen takia.
Elinympäristö

Alppivuokko kasvaa Suomessa lehtomaisissa harjumetsissä, etenkin harjukuoppien eli suppien rinteillä.
Aiheesta muualla

Kasviatlas 2016: Alppivuokon (Anemone trifolia) levinneisyys Suomessa
Suomen Lajitietokeskus: Alppivuokko – Anemone trifolia
Luontoportti: Alppivuokko (Anemone trifolia)
Pohjolan kasvien pauloissa: Anemone trifolia – alppivuokko
Pohjolan kasvien pauloissa: Anemone nemorosa x trifolia – valkovuokko x alppivuokko
Biomi.org: Alppivuokko
Alppivuokkokasvusto.
Afterplay

| Afterplay Brian Kelly |
| --- | --- | --- |

Studioalbumin tiedot
 Julkaistu: 2008
 Tuottaja(t): Brian Kelly
 Tyylilaji: smooth jazz, fuusiojazz, New Age
 Kesto: 49.15
 Levy-yhtiö: Skylight Music
Brian Kellyn muut julkaisut
| Pools of Light 2005 | Afterplay 2008 | Butterfly Rapture 2015 |
Afterplay on yhdysvaltalaisen säveltäjän ja pianistin Brian Kellyn studioalbumi, joka julkaistiin 14. lokakuuta 2008.
Kappaleet

River Rush – 5.15
Smiling South – 4.22
New Vision – 4.44
Snowflakes Rising – 3.31
Flavor Seven – 4.46
Afterplay – 4.44
Heaven on Earth – 4.39
Celtic Fire – 3.41
Stone Shine – 5.05
Reach for the Stars – 4.53
Sunchaser – 3.32
Soittajat

Brian Kelly – piano, kosketinsoittimet
Eric Crystal – alttosaksofoni
Ross Wilson – trumpetti, pasuuna
Viviana Guzman – huilu
Carol Alban – huilu
James Robinson – kitara
David Rokeach – rummut
Tim Bolling – lyömäsoittimet
Americano

Americano
Americano on cocktail, joka valmistetaan Camparista, makeasta punaisesta vermutista ja hiilihapotetusta vedestä.
Alkuperä ja historia

Tämä juomasekoitus juontaa juurensa 1860-luvulle, jolloin sitä tarjoiltiin Gaspare Camparin baarissa, Caffè Camparissa. Se tunnettiin alun perin nimellä Milano-Torino, koska sen raaka-aineista Campari tuli Milanosta, ja Punt e Mes -merkkinen vermutti taas Torinosta. 1900-luvun alussa juomasta tuli amerikkalaisten turistien suosima, ja se sai nykyisen nimensä.
Ala-Paskolampi

| Ala-Paskolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°20′05″N, 26°25′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Myllyjokeen 
Järvinumero:  14.178.1.002
Mittaustietoja
Pinnankorkeus:  86,8 m  
Pituus:  140 m  
Leveys:  110 m  
Rantaviiva:  0,432 km  
Pinta-ala:  1,246 ha  
Saaria:  ei saaria 
 fiAla-Paskolampi 
Ala-Paskolampi  on Etelä-Savossa Mäntyharjulla Kousan kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Karjolammen–Kousanjärven valuma-alueeseen (14.178) se kuuluu. Lammen vedenpinnan korkeus on 86,8 metriä mpy.
New Yorkin punta

Punta oli New Yorkin provinssin ja New Yorkin osavaltion rahayksikkönä vuoteen 1793 asti. Se korvattiin Yhdysvaltain dollarilla, ja 1 000 New Yorkin puntaa oli 1 Yhdysvaltain dollari. [lähde? ]
Käännös suomeksi
New Yorkin sinetti

New Yorkin sinetti.
New Yorkin sinetti on lipun ohella New Yorkin kaupungin virallinen tunnus. Sinetin keskellä on vaakunakilpi, johon on kuvattu tuulimyllyn lavat. Lapojen väleissä on kaksi majavaa ja kaksi tynnyriä. Kilvenkannattajina on 1600-luvun merimies ja New Yorkin alueen alkuperäiskansoihin kuuluva mies. Kilven yllä on pallonpuolisko, jolla seisoo siipensä levittänyt valkopäämerikotka. Kilven alla on vuosiluku 1625, joka viittaa Uuden Amsterdamin siirtokunnan perustamiseen nykyisen Manhattanin alueelle. Ympärillä on latinankielinen teksti SIGILLUM CIVITATIS NOVI EBORACI (suom. New Yorkin kaupungin sinetti). Koko sinettiä ympäröi laakeriseppele.
Nikolai Astrup (poliitikko)

| Nikolai Astrup |
| --- | --- |
 Astrup vuonna 2012.
Norjan kunta- ja modernisaatioministeri
 Solbergin hallitus 24. tammikuuta 2020 – 14. lokakuuta 2021  
Edeltäjä:  Monica Mæland
Seuraaja:  Bjørn Arild Gram
Norjan digitalisaatioministeri
 Solbergin hallitus 22. tammikuuta 2019 – 24. tammikuuta 2020  
Edeltäjä:  virka perustettu
Seuraaja:  Linda Hofstad Helleland
Norjan kehitysapuministeri
 Solbergin hallitus 17. tammikuuta 2018 – 22. tammikuuta 2019  
Edeltäjä:  Heikki Holmås
Seuraaja:  Dag Inge Ulstein
Suurkäräjäedustaja
 Oslon vaalipiiri 2009–  
Henkilötiedot
Koko nimi:  Nikolai Eivindssøn Astrup
Syntynyt: 12. kesäkuuta 1978 (ikä 46) Oslo, Norja
Tiedot
Puolue:  oikeistopuolue
Koulutus:  London School of Economics (kansainväliset suhteet ja eurooppalainen politiikka)
Nikolai Eivindssøn Astrup (s. 12. kesäkuuta 1978 Oslo) on norjalainen oikeistopuolueen poliitikko. Hän toimi Solbergin hallituksessa kehitysapuministerinä (2018–2019), digitalisaatioministerinä (2019–2020) ja kuntaministerinä (2021–2021). Hän on istunut suurkäräjillä vuodesta 2009.
Astrup on taustaltaan varakkaasta perheestä, ja hän on yksi Norjan rikkaimmista poliitikoista. Hän on myös innokas Norjan EU-jäsenyyden kannattaja.
Aiheesta muualla

Kuvia tai muita tiedostoja aiheesta Nikolai Astrup (poliitikko) Wikimedia Commonsissa
Nikolai Astrup Norjan suurkäräjien verkkosivuilla (norjaksi)
Ahovalkokämmekkä

| Ahovalkokämmekkä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Valkokämmekät Pseudorchis
Laji::  albida
Kaksiosainen nimi
 Pseudorchis albida  (L.) A.Löve & D.Löve 
Katso myös
   Ahovalkokämmekkä Wikispeciesissä   Ahovalkokämmekkä Commonsissa 
Infobox OKNimi-testi OK: 
Ahovalkokämmekkä (Pseudorchis albida) on monivuotinen kämmekkäkasvi. Se kasvaa 10–25 senttimetriä korkeaksi. Laji on Suomessa rauhoitettu, mutta ei esiinny maassa.
Ahovalkokämmekkä kukkii keskikesällä heinä-elokuun aikoihin. Sen kukinto on harsuhko, hivenen toispuoleinen tähkä. Kukan väri on valkoinen. Kannus on lyhyt ja leveä, pussimainen. Sen varren juurimukulat ovat liuskaisia.
Suomessa esiintyvät valkokämmekät kuuluvat lajiin tunturivalkokämmekkä (Pseudorchis straminea, syn. Pseudorchis albida subsp. straminea), joka on aiemmin luokiteltu ahovalkokämmekän alalajiksi.